google/wiki40b huggingface dataset:
Fülöp Ö. Beck

Bakgrunn

Beck var sønn av András Beck og hans hustru Ernesztin Gold. Fra 1888 utdannet han seg til gullsmed ved skolen Applied Arts i Budapest fram til 1893 da han etter å ha besøkt Wien reiste til Paris etter å ha fått et stipend.

Kunstner

I Paris deltok han i en konkurranse der man skulle skape en medalje om Millennumutstillnngen. Han vant konkurransen mens han var elev av Ponscarme, i École des Beaux-Arts. 1898 var det første året medaljer ble stilt ut ved museet Industriell Design og Becks medalje var med på utstillingen. Seinere vant han sølvmedalje på Verdensutstillingen i Paris 1900.
Han tilbrakte flere år i Tyskland og i Italia der han vant grand prix i Milano 1906.
I Milano vokste hans interesse for å skape statuer, og han flyttet tilbake til hjemlandet og åpnet et atelier i Göd. Blant hans tidlige verk kan nevnes Animal Reliefs fra 1911, Saint Sebastian fra 1914 og Aphrodite fra 1915. Han fikk også kontrakt på å dekorere varehuset Corvin i Budapest med skulpturer i 1916.
I 1928 begynte han å arbeide med gravminnesmerker og skapte blant annet Baumgarten-gravstedet og Fellners grav 1932, Ferenc Liszt-minnesmerket 1935, Kölcsey-minnesmerket og Iron Founders 1943.
Han er mest kjent for sine medaljonger av Endre Ady, Sándor Petõfi, Ferenc Liszt, Mihály Babits og Kelemen Mikes og gjorde mer enn 500 av slike i karrieren. Sensre skapte han bemerkelsesverdige skulpturer (de viste overkroppen på et menneske) av Zoltán Kodály og Zsigmond Móricz og flere graver, han skapte også en grein av postimpresjonisme influert av jugendstilen.
Jebb-utvalget

Rapporteringsarbeidet

I Juni 2016 ble det i regi av Press og LNU utlyst muligheten til å for første gang bidra til å skrive en skyggerapport på vegne av barn og unge i Norge. Ungdommene som ble valgt inn i dette utvalget representerte hver sin barne- og ungdomsorganisasjon, og i alt ble syv ungdommer valgt til å delta i denne prosessen.  Utvalgets navn stammer fra Redd Barnas grunnlegger Eglantyne Jebb som også startet noe av arbeidet som førte til FNs Barnekonvensjon. Selve arbeidet med rapporten foregikk fra August 2016 til Juli 2017 da rapporten ble oversendt til FNs Barnekomitè.

Ferdigstilling

Den 26.September 2017 ble rapporten lansert og offentliggjort ved kulturhuset i Oslo sammen med to andre supplerende rapporter fra fra Barneombudet og Forum for barnekonvensjonen, rapportene ble der presentert for blant annet stortingsrepresentanter for Høyre, KRF og Arbeiderpartiet. I Oktober samme år ble de tre rapportene presentert for FNs Barnekomité i forkant av den norske stats høringer med komiteen.

Rapportens innhold

Rapporten som ble skrevet av utvalget ble navngitt «Kidza har rett» og er delt opp i tre deler med fokus på brudd på barns rettigheter, barns kunnskap om egne rettigheter og barn og unges deltagelse og medvirkning. Rapporten inneholder også ett vedlegg som omfatter barn og unges råd til statsministeren.

Del 2: Barns kunnskap om egne rettigheter

Del 2 undersøker i hvor stor grad barn og unge har kunnskap om egne rettigheter, og hvilke rettigheter de selv ser på som viktige i sine liv. Undersøkelsene ble gjennomført på Barnehagenivå (5 og 6år), 4.Klasse barneskole (9 og 10 år), 8. klasse ungdomsskole (13 og 14 år) og 1. klasse VGS (16 og 17 år). Resultatene er ifølge rapporten i stor grad positiv og de yngre klassetrinnene har over 80% positivt svar, med 4.Klassingene på en klar topp med 86,7% positivt svar på hvorvidt de vet av sine egne rettigheter.
Del to av undersøkelsen gikk ut på hvilke rettigheter som sto fram som viktigst for barna, her ble barnehagebarnas unge alder tatt i betraktning og spørsmålet her ble i stedet hva som var viktig for at barn skal ha det bra.  Mye av det som utheves av barnehagebarna var det å ha noen å leke med og at alle skal inkluderes, samt omsorg og trygghet. Det ble også stilt spørsmål om hva som skulle til for at barna skulle ha det bra selv, der svarte 29% av barna familie, omsorg og trygghet.
Hos de eldre barna (Fra 4.Klasse til 1.videregående) ble spørsmål om deres tre viktigste rettigheter stilt.  Her var det likheter igjennom alle trinnene og svarene gikk i stor grad på skole, mat og drikke, trygghet, det å bli hørt og medbestemmelse samt ytringsfrihet og likestilling.
De avsluttende kommentarene beskriver at det å få dekket sine grunnleggende behov kommer fram som viktigst sammen med det å ha venner og gå på skole, trygghet og omsorg. Det pekes også på en sammenheng mellom bruddene i del 1 om omsorg og trygghet og det nevnes at å oppfylle disse rettighetene derfor burde være en prioritet hos myndighetene.
(Jebb-Utvalget, 2017, s.42-53)
Alopecosa

Utseende

Alopecosa artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Süper Lig

Stjernesystem

Klubbene har lov til å plassere en stjerne over logoen sin på drakta for hvert femte ligamesterskap de vinner.
Gul buemåler

Utseende

En middelsstor (vingespenn 28 – 32 mm), slank, lyst brunlig måler, vingene med spredte, mørkere skjell. Forvingen er innbuet bak vingespissen og virker derfor litt sigdformet. Den har tre brune flekker langs forkanten, fra hver av disse går det ut et, vanligvis utydelig, burnlig tverrbånd. Den ytterste av flekkene er stor og mørk, nesten svart. Bak denne flekken er det en uregelmessig, brunsvart flekk. Bakvingens bakhjørne er trukket ut til en spiss. Larven er gulaktig, brun på ryggen, med rødlige flekker langs siden.

Levevis

Denne arten lever i løvskog. Larvene lever på bjørk (Betula spp.) og arter i vierslekten (Salix spp.). De voksne sommerfuglene flyr om natten i juli – august, og kommer i liten grad til lys. De skremmes lett opp også på dagtid.

Utbredelse

Gul buemåler finnes i Europa. I Norge forekommer den langs kysten vestover til Rogaland.
Årets fotballspiller i Oseania

Årets fotballspiller i Oseania blir utdelt til den beste Fotballspilleren fra Oseania. Vinneren blir valgt av sportsjournalister, og kåringen er tydelig dominert av australske spillere.
Kystpartiet

Historisk bakgrunn

Mange strømmer førte til dannelsen av Kystpartiet. 
To av partiene som ble inkludert i partiet, var Frihetspartiet mot EF-unionen og Borgerlige mot EU.
Menippus

Utseende

Middelsstore (6 - 10 millimeter), avlangt ovale, matt brunlige bladbiller. Antennene er tynne, noe ove rhalvparten så lange som kroppen. Pronotum er mye bredere enn langt, rundet til sekskantet, noe smalere enn de jevnbrede dekkvingene.

Levevis

Både larvene og de voksne (imago) er planteetere, på busker og trær i slekten Celtis (almefamilien).

Utbredelse

Slekten er utbredt i Asia og Australia.
Prøyssiske dyder

Begrepet prøyssiske dyder viser til forskjellige læresetninger om forskjellige dyder som kan spores tilbake til militærklosterordenen Den tyske orden, og ble videre preget av protestantisme og lutheranisme. De prøyssiske dydene preget forskjellige deler av tysk kultur, spesielt den moderne tyske besettelsen om effektivitet, nøysomhet og disiplin.

Utvikling

Disse dydene, selv om de kan spores til Den tyske orden, ble navngitt av kong Fredrik Wilhelm I av Preussen, «soldat-kongen» og nøysom borgerlig reformator av prøyssisk administrasjon, samt hans sønn Fredrik II av Preussen. Fredrik I så seg som en rollemodell hva moral angår, mens hans sønn så seg som et forbilde for fornuft for den religiøst, etnisk, og språklig forskjellige staten.
Den prøyssiske «reformæraen» fra Napoleons nederlag ved slagene ved Jena og Auerstedt til Wienerkongressen i 1815, preget også dydene. Disse inkluderte blant annet reformer av samfunnsgrenser, hæren, skoler, universiteter, og skatter, samt inkluderingen av jøder i samfunnet.
Stamneshallen

Stamneshallen er en fleridrettshall som ligger i Sandnessjøen i Alstahaug kommune. Hallen har en aktivitetsflate på 23 x 44 meter, med oppmerking for håndball, volleyball, basketball, tennis, innebandy og badminton. Hallen har garderober og tilskuerplass for ca. 450 mennesker. Hallen kan også benyttes til, blant annet, konserter, teater og lignende da den har en sceneåpning på 9 x 6 meter. Publikumskapasiteten kan da økes til ca. 900 personer.
Mark Cavendish

Sesongen 2007

Cavendish ble profesjonell i 2007, og var den nest yngste i T-Mobile Teams stall dette året, og blant de aller yngste i hele Pro Touren. Gjennombruddet kom i da han vant det første rittet han klarte å fullføre, Scheldeprijs. Deretter tok han to etapper i Catalonia rundt og Firedagers i Dunkerque, og ble tatt ut til å delta i sin første Tour de France. Der veltet han på de to første etappene, og brøt under den 8. etappen da rittet gikk inn i Alpene. Senere i sesongen tok han en etappeseier i Eneco Tour, og tok sesongens 11. seier under Circuit Franco-Belge.

Sesongen 2008

I slutten av mars ble Cavendish verdensmester i Madison sammen med Bradley Wiggins under VM i Manchester. Noen dager senere vant han to etapper i Tredagers i De Panne, før han slo Tom Boonen på målstreken i Scheldeprijs. I mai fikk han sin første etappeseier i en Grand Tour da han vant to etapper i Giro d'Italia. I sin andre Tour de France fortsatte han suksessen og vant fire etapper, før han gav seg etter 14. etappe for å forberede seg til OL i Beijing der han skulle delta i madison sammen med Bradley Wiggins. OL ble ingen suksess for Cavendish, og han ble den eneste britiske syklisten som ikke tok medalje. På landeveien gikk det bedre, og Cavendish tok totalt 17 seire i løpet av sesongen.

Sesongen 2009

Cavendish startet sesongen med to etappeseire i Tour of Qatar og to i Tour of California der han også vant poengkonkurransen. Han tok også en etappeseier i Tirreno–Adriatico. Sesongen første høydepunkt kom da han slo Heinrich Haussler på målstreken i kampen om klassikermonumentet Milano–Sanremo. Under Giro d'Italia vant Columbia-Highroad den innledende lagtempoen, og Cavendish fikk æren av å sykle med den rosa ledertrøyen. Han tok også tre etappeseire før han gav seg for å forberede seg til Tour de France. Under Tour de France tok han seks etappeseire, men det var ikke nok til å vinne den grønne trøya. I alt tok han 23 seire i 2009-sesongen.

Sesongen 2010

2010-sesongen startet trådt, og i etappeseieren hans i Tour of California i mai var bare den tredje seieren for året. Cavendish stilte til start i Tour de France med mål om å ta poengtrøya. Han fikk en dårlig start med krasj på første etappe og bare en 12.-plass på den fjerde etappen, men klarte likevel å vinne fem etapper. To av etappeseirene kom etter at hans faste opptrekker Mark Renshaw var sendt hjem. Cavendish måtte tross sine seire se seg slått i kampen om poengtrøya nok en gang.
Den hellige treenighets evangeliske kirke i Warszawa

Historie

Kirken ble bygd av evangelistene i byen etter initiativ av Piotr Tepper, kongens bankmann, som fikk Stanisław August Poniatowski til å godkjenne byggingen den 15. januar 1777. Kongen valgte selv prosjektet for kirken. Kirken ble bygd i årene 1777-1782 etter tegninger av Szymon Bogumił Zug, som en klassisk rotunde som Pantheon i Roma. Den lutherske kirken var den høyeste og samtidig en av de største bygningene i Warszawa på 1700-tallet. 
Kirken ble bombet og brent ned av tyskerne den 16. september 1939. Etter krigen bestemte evangelistene seg for å gjenoppbygge kirken. Gjenoppbygningsprosjektet ble tegnet av arkitekten Teodor Bursche. Den 18. november 1956 ble den første messen holdt i den rekonstruerte kirken. Kirken ble senere besøkt av pave Johannes Paul II i 1991, og av pave Benedikt XVI i 2006.
Dom kallar oss mods

Handling

Stoffe og Kenta er bare 18 år gamle, men har likevel intet sted å bo og heller ingen jobb. Isteden bor de hos forskjellige venner, henger på gata, drikker alkohol og røyker hasj. Filmen starter med Stoffe og Kenta som tilsynelatende bekymringløst løper rundt i Stockholms gater, flørter med jenter og gjør narr av offentlige tjenestemenn. 
Jarl filmer dem mens de besøker venner, vasker håret og drikker øl på stamstedet sitt. En scene der Kenta har samleie med sin kjæreste førte til at filmen først ble sensurert, for siden å bli utgitt i sin originale form. Mot slutten av filmen ender Stoffe og Kenta i en krangel med hverandre mens de leter etter ett sted å sove, og det ender med at de går hver sin vei. Kenta sovner i en trappeoppgang, mens Stoffe blir tatt hånd om av politiet.
Det er gjennom dialoger og intervjuer med Stefan Jarl at vi får vite at de to guttene har noenlunde samme bakgrunn med alkoholiserte mødre og fedre som har mishandlet dem. Vi blir vitne til deres daglige kamp for mat, husrom og vennskap og det som binder dem alle sammen er deres hat mot det etablerte samfunnet og normene som de selv nekter å leve etter. Selv lever de kun for nuet uten å tenke for mye på fremtiden. Jarl klarer å fange deres tanker og oppmerksomhet og får dem til å prate om sine liv. Jo tøffere livet deres blir, desto større blir presset på å holde sammen. Dom kallar oss mods er en brutal samtidsskildring av ungdommer som har kommet skeivt ut i samfunnet, hvorfor de har kommet dit og hva fremtiden bringer.
Lucanus planeti

Kjennetegn

En stor (hannen 42-88 millimeter), brunsvart hjortebille med noe lys bestøvning på kroppen. Hannen har noen av de lengste kjevene av alle hjortebiller, disse er nokså rette sett oevnfra, nedoverbøyde sett fra siden, slanke med fine tenner på innersiden i den ytre delen. Hannens underleppe (labium) er fremstikkende som en dypt kløvet tunge. De knebøyde antennene har vanligvis en fire-leddet vifte . På beina er leggene (tibiae) rødlige.

Utbredelse

Arten er utbredt i det sørlige Kina (Yunnan, Guangxi), Thailand og Vietnam.
Treenighetssøndag

Treenighetssøndag (tidligere trefoldighetssøndag, latin trinitatis) er en kristen festdag viet den hellige treenighet. Dagen faller på første søndag etter pinse.
Dagen ble feiret i franske benediktinerklostre fra rundt det første tusenårsskiftet, og i 1334 innførte pave Johannes XXII den i det katolske kirkeåret.
Den evangelisk-lutherske kirke overtok senere festdagen og brukte den i sitt kirkeår. I Den norske kirke var navnet tidligere trefoldighetssøndag og trinitatisfest, fra 1977 har navnet vært treenighetssøndag. Denne søndagen avslutter første halvdel av kirkeåret og markerer starten på halvdelen uten store kirkelige høytider. Tidligere ble søndagene i den andre delen av kirkeåret fortløpende nummerert etter treenighetssøndag, f.eks. som 1. søndag etter treenighet, mens de etter 1977 ble nummerert etter pinse, slik at treenighetssøndagen ble 1. søndag etter pinse. Etter gudstjenestereformen av 2011  nummereres søndagene som søndager i treenighetstiden. Søndag etter treenighetssøndag heter altså 2. søndag i treenighetstiden.

Trinitatis

Trinitatis er en nyttig webside for slektsforskere og andre som angir datoer for kristne høytidsdager langt tilbake i tiden, også tilbake til katolsk tid.
Panfløyte

Panfløyte er et blåseinstrument som er satt sammen av piper som ligger etter hverandre. Pipene kan være åpne eller lukket i bunnen, men lyden dannes av at luftsøylen fra munnen spaltes mot den borteste kanten av røret. Fløyten er oftest laget av bambus, men kan også lages i tre, metall og keramikk. Rørene festes sammen i en eller flere rekker, og kan variere stort i antall. Ingen vet når og hvem som oppfant panfløyten, og vi har urgamle tradisjoner av den på alle kontinentene. Selve ordet "panfløyte", henspiller på guden Pan i gresk mytologi, skogens og gjeternes Gud. Mytologien har det til at han oppfant fløyta si i kjølvannet av en mislykket kjærestesjakt, og at den vakre og lengselsfulle lyden minte han om stemmen til sin hjertes utkårede, nymfen Syrinx.
Rumenerne har imidlertid utviklet en fløyteutforming (rørene limes sammen i en bue, og kalles på rumensk "nai") og blåseteknikk (bl.a. svært raske dobbel og trippel ansatser), og i den rumenske folkemusikken er panfløyten nærmest som hardingfela å regne i vår egen norske folkemusikk. Gheorghi Zamfir, eksilrumener bosatt i Frankrike i flere år, er på mange måter den som introduserte panfløyta til et bredere lag av befolkningen i Vest-Europa, og hans musikk finnes vel i mang et norsk hjems CD-samling av "sviskemusikk".
I Norge har Roar Engelberg gjort mye for å gjøre instrumentet kjent. Han har også arrangert flere sommerkurs, gitt privat undervisning og hatt en omfattende konsertvirksomhet, bl.a. gjennom Rikskonsertene.
Taklung-Kagyu

Taklung-Kagyu betegner en tradisjon som utviklet seg ut av Kagyu-tradisjonen i tibetansk buddhisme. Taklung-Kagyu tilhører til de så kalt åtte smae Kagyu-tradisjonene og ble grunnlagt av Taklung Tashi Pal i 12. århundre. Han var disipel av Phagmo Druba Dorje Gaylpo, en viktig elev til Gampopa. Taklung Tashi Pal grunnet to klostrene i Taklung-Kagyu-Tradition. Den daværende overhodet og linjeholderen i Taklung-Kagyu-tradisjonen er Phakchok Rinpoche.
Ender's Game (film)

Handling

Ender Wiggin (Asa Butterfield) er en høyt begavet gutt som blir monitorert av myndighetene for sine evner de første leveårene. På grunn av sitt genetiske potensial og sin demonstrerte evne til å håndtere stress og trusler, blir han valgt ut av Colonel Graff (Harrison Ford) til et program som gjennom et spill om taktikk og strategi fostrer opp unge strategigenier som etterhvert skal lede stridskamper i verdensrommet. Gjennom målrettet arbeid og knallhard trening på en romstasjon som fungerer som militært akademi, møter han den legendariske Mazer Rackham (Ben Kingsley) som forvandler Ender fra en sjenert og redd guttunge til en naturlig leder. Gradvis læres han opp til å bli god nok for å lede krigen mot de insektliknende fiendene som planlegger å invadere jordkloden, 70 år etter at de tapte det forrige slaget. Med seg på laget har Ender en rekke jevngamle kadetter, og vi følger disse barna og ungdommene gjennom oppveksten og fram til det siste slaget som skal avgjøre menneskehetens fremtid.
Julebakst

Julebakst er forskjellige slags bakverk som tradisjonelt blir fremstilt for julefeiringen.

Historie

I tidligere tider var det brød, flatbrød og en eller annen form av lefse som ble bakt. Det var slik dengang som nå, at man ikke skulle spare på godsakene til jul og det ble derfor benyttet bedre ingredienser og mer av det i det man bakte til julehøytiden, f.eks. rømme og det beste mel man kunne få tak i. Flatbrødbakingen startet man som regel med først; allerede utpå høsten skulle flatbrødene være ferdig bakt og stablet på stabburet. Fordi man ville ha brød, lefser og kaker så ferskt som mulig ble disse bakt nær oppunder jul. Det hadde også med holdbarheten å gjøre. «Klining» var en av hovedrettene i jula og noe man ikke spiste ellers i året. Flere steder i landet var det tradisjon for å bake «klining» under kakelinna. Som regel var baking noe man sto for selv på gårdene rundt omkring, men det fantes også profesjonelle bakstefolk som gikk fra gård til gård og gjorde unna bakingen. 
Når det gjelder julebaksttradisjoner bakover i tid, finnes det lite skriftlig materiale i motsetning til når det gjelder f.eks.slakting til jul. Man antar dette kan ha med det forhold å gjøre at det i hovedsak var kvinner som sto for bakingen. På 1700-tallet er ikke småkaker definert som julekaker, og det er først på 1800-tallet at det tradisjonsbegrepet dannes. Mange av julekakene i norsk baketradisjon, har sin opprinnelse utenfor landets grense.
Hanna Winsnes ga ut Lærebog i de forskellige grene af husholdningen i 1845 og hennes samling av oppskrifter speiler en del av hva som var vanlig å lage, spesielt da fra byområdene. Tradisjonene endret seg etter dette. Fra århundreskiftet 1900 ble kakesorter som blant annet goro og fattigmann mer og mer vanlig.
I dag finnes det et utall kakesorter som er vanlig til jul og tradisjonene varierer fra sted til sted. Nedenfor er listet opp noen av de vanligste.
Neurosigma siva

Utseende

En stor, ganske umiskjennelig sommerfugl, forvingene er avrundet trekantede. Forvingen og den indre delen av bakvingen er oransje med runde, svarte flekker og en svart siksakbord  i forvingens ytre del. Bakvingens ytre del er svart med to rader av firkantede, hvitgule flekker. Noen ganger kan vingenes grunnfarge være hvit over det meste.

Utbredelse

Arten er utbredt i det østligste India, Bhutan, Bangladesh, Burma og Thailand.
Loituma

Loituma er en finsk kvartett som kombinerer finsk sangtradisjon og musikk på kantele. Loituma ble i 1997 kåret til årets band på folkemusikkfestivalen i Kaustby i Finland.

Historikk

Loituma ble dannet i 1989 som septett under navnet Jäykkä Leipä («tørt brød») ved musikkhøgskolen Sibelius-akademin. I den opprinnelige besetningen inngikk blant andre Sanna Kurki-Suonio og Tellu Turkka, som senere ble medlem i Hedningarna. Anita Lehtola var tidigare også medlem i Hedningarna. Navnet Loituma kommer fra Loitumasjøen i østre Finland.
Gruppen har alltid gått sin egen vei og latt seg påvirke av mange ulike musikkstiler. En av hjørnesteinene i finsk sangtradisjon er sangen. Loituma ønsker å gjenspeile den finske musikalske arven. Gruppens største suksess er sannsynligvis «Evas polka». Et utdrag av denne ble brukt som lydspor på en flash-animasjon som ble et internettfenomen våren 2006, vanligvis under navnet Loituma Girl eller Leekspin. Animasjonen har også blitt solgt til mobiltelefoner under det norske navnet «Piken med purren».
Veien er fri

DVD

Filmen er utgitt i Tyskland på en utekstet DVD.
Mike Huckabee

Biografi

Huckabee deler fødeby med Bill Clinton, og har likesom Clinton vært guvernør i Arkansas. Huckabees far var brannmann og mekaniker, og moren var kontorist i et gasselskap. Han har én søster, som er ungdomsskolelærerinne. Huckabees fikk sin første jobb som 14-åring i en radiostasjon der han var oppleser av nyhets- og værmeldinger.
Han studerte ved Ouachita Baptist University, og deretter ved Southwestern Baptist Theological Seminary i Fort Worth i Texas.
Han giftet seg med Janet McCain den 25. mai 1974.

Geistlig karriere

Huckabee var pastor i Southern Baptist-kirker i Arkadelphia, Texarkana og Pine Bluff. Fra 1989 til 1991 var han president for Arkansas Baptist State Convention. Han var også president for et religiøst orientert fjernsynsselskap.

Guvernør for Arkansas

I 1996 prøvde Huckabee for annen gang å bli kandidat til det amerikanske senatet, noe som han lyktes i. Men da det i mai samme år ble klart at den demokratiske guvernøren for Arkansas, demokraten Jim Guy Tucker, ville tre tilbake som følge av Whitewaterskandalen, gikk Huckabee inn for dette vervet i stedet, og ble utnevnt til guvernør den 15. juni. I 1998 vant Huckabee guvernørvalgene med 60 % av stemmene, og i 2002 ble han gjenvalgt med  53 % av stemmene.
I november 2005 ble han kåret av Time Magazine som en av USAs fem beste guvernører.

Kandidatur som republikansk presidentkandidat

Huckabee ble til å begynne med betraktet som outsider i kampen om den republikanske nominasjonen, men den 28. november 2007 offentliggjorde  Rasmussen Reports en meningsmåling fra forbundsstaten Iowa som viste at Huckabee hadde støtte fra 28% av de spurte, tre prosentpoeng flere enn den så langt ledende kandidaten Mitt Romney. Iowa har nominasjonsvalg den 3. januar 2008. Han vant da også dette nominasjonsvalget den 3. januar 2008, med klar margin til annenmann, Romney. Ved senere nominasjonsvalg falt han noe mer i bakgrunnen i heatet.
Huckabee annonserte tidlig i 2011 at han ikke var aktuell som kandidat for det følgende års presidentvalg.
Likestilt arbeidsliv

Likestillingsprisen

Likestilt arbeidsliv ble tildelt YS' Likestillingspris 2018.